Diari Oficial de la Generalitat Valenciana


Sumari del DOGV 5476, del 23-03-2007 (2007/2448)

RESOLUCIÓ de 2 de novembre de 2006, de la Conselleria d'Economia, Hisenda i Ocupació, per la qual s'accepta la cessió gratuïta de l'ús de la parcel·la de 17.769,2 m² de superfície de propietat municipal situada al carrer Travessia de Betxí 65 de Vila-real, realitzada per l'ajuntament del dit municipi a favor de la Generalitat per a la construcció d'un nou centre de tecnificació esportiva.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2448


Data del document
:   02-11-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vila-real
    * propietat immobiliària
    * cultura regional
    * transmissió de la propietat

L'Ajuntament de Vila-real, en sessió plenària realitzada el dia 30 d'octubre del 2006, va acordar la cessió gratuïta a la Generalitat de l'ús de la parcel·la de la seua propietat de 17.769,2 m² de superfície, situada al carrer Travessia de Betxí 65 del dit municipi per a la construcció d'un nou centre de tecnificació esportiva.  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la cessió de la parcel·la.  
Consta en les actuacions que l'ajuntament esmentat ha complit el que disposen els articles 109 i següents del Reglament de Béns de les Entitats Locals.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que "2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.". En conseqüència, una vegada perfeccionada la cessió i acceptació, l'immoble queda automàticament afecte el servici públic esportiu i adscrit a la Conselleria de Cultura, Educació i Esport, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta realitzada per l'Ajuntament de Vila-real de l'ús de la parcel·la de 17.769,2 m² de superfície, situada al carrer Travessia de Betxí 65 de la dita població, que confronta: davant, Travessia Betxí; dreta Molceramic, SL, i Fidel Solsona Granell; esquerra, Azulejera la Plana SA, Vicente Martín Jordá, Manuel Adsuara Llorens i Juan Manuel Sánchez Hernández. La parcel·la es forma de l'agrupació de finques registrals que a continuació s'enumeren, inscrites en el Registre de la Propietat de Vila-real número 1, i segregació de la superfície destinada a via pública:  
a) Finca de 3.960 m² situada en la partida Pinella. Confronta: nord, María Herrero, est, María Gracia Petit i Pascual Jordá, sud, Encarnación Herrero i oest, Pascual Batalla.  
Inscrita en el Registre de la Propietat al tom 1072, llibre 680, foli 137, finca 5.292, inscripció 5a.  
b) Finca de 4.565 m² situada en la partida Pinella. Confronta: nord, Pascual Colonques, José Barrachina i altres, camí Travessia al de Betxí al mig, est, Francisco Monzó i Pascual Fortuño, carretera d'entrada al mig, sud, Carmen Herrero Pesudo i oest, Bautista Peiró.  
Inscrita en el Registre de la Propietat al tom 1072, llibre 680, foli 146, finca 15.075, inscripció 4a.  
c) Finca de 3.959 m² situada en la partida Pinella. Confronta: nord, José Pascual i María del Carmen Candau, est, Miguel Safont Chalmeta, carretera d'entrada al mig, sud, María Herrero i oest, Bautista Peiró.  
Inscrita en el Registre de la Propietat al tom 1058, llibre 667, foli 150, finca 5.276, inscripció 8a.  
d) Finca de 3.104 m² situada en la partida Pinel1a. Confronta: nord, Natividad Herrero Pesudo, est, Manuel Jordá, sud, José Herrero Pesudo i oest, Pascual Batalla.  
Inscrita en el Registre de la Propietat al tom 1072, llibre 680, foli 143, finca 5.285, inscripció 7a.  
e) Finca de 2.715 m² situada en la partida Pinella. Confronta: nord, José Pascual i Carmen Candau Herrero, est José Ramón i Vicente Rubert, regueró al mig de la Sociedad Virgen del Carmen i regueró de la Sociedad Pozo El Millars, sud, Encarnación i José Pesudo Herrero i oest, Bautista Peiró i Pascual Batalla, al mig regueró particular de la finca i faixa de terra destinada a servitud de trànsit a les finques contigües.  
Inscrita en el Registre de la Propietat al tom 1072, llibre 680, foli 140, finca 5.281, inscripció 7a.  
f) Finca de 1.243 m² situada en partida Pinella. Confronta: nord, José Pascual i María del Carmen Candau Herrero, est, José Ramón i Vicente Rubert, regueró al mig de la Sociedad Pozo El Millars i regueró de la Societat Pozo Virgen del Carmen, sud, Natividad Herrero Pesudo i oest, Bautista Peiró i Pascual Batalla, regueró particular de la finca al mig i faixa de terreny destinada a servitud de trànsit de les finques contigües.  
Inscrita en el Registre de la Propietat al tom 871, llibre 557, foli 111, finca 51.953, inscripció 4a.  
Referència cadastral: 5761968JZ4169J1299LD.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta de l'ús realitzada per l'Ajuntament de Vila-real, s'efectua amb la condició de destinar la parcel·la a la construcció d'un centre de tecnificació esportiva i amb subjecció al que establix l'article 111 del Reglament de Béns de les Entitats Locals.  
Tercer  
L'ús sobre la parcel·la de 17.769.20 m², haurà d'incorporar-se a l'Inventari General de Béns i Drets de la Generalitat Valenciana i posar-se a disposició de la Conselleria de Cultura, Educació i Esport, la qual haurà de complir a les condicions a què està sotmés.  
Quart  
Establir la condició que l'ajuntament cedisca gratuïtament a la Generalitat, abans de la recepció de l'obra, la propietat de la parcel·la l'ús de la qual s'ha cedit, possibilitant amb això la inscripció en el Registre de la Propietat de l'obra nova, en compliment del que disposa l'article 19 de la Llei 14/2003, de Patrimoni de la Generalitat i l'article 36 de la Llei 33/2003, de Patrimoni de les Administracions Públiques, i la legislació hipotecària.  
Quint  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat .  
València, 2 de novembre de 2006.- El conseller d'Economia, Hisenda i Ocupació: Gerardo Camps Devesa.